projecte-aina/catalan_government_crawling huggingface dataset:
El 21 de març de 2018, la Comissió Europea va aprovar el programa anual de treball per a la implementació de projectes pilots i accions preparatòries en l'àmbit de l'educació, l'esport i la cultura.
El programa de treball, preveu un projecte pilot dirigit a realitzar una àmplia enquesta de mostreig d'almenys 1500 cementiris jueus en determinats països europeus, identificar bones pràctiques de conservació i proposar un model per a la seva salvaguarda amb èxit.
Més concretament, els objectius d'aquest projecte pilot són:
A més a més, l'activitat també podria preparar el camí cap a futures intervencions específiques utilitzant recursos locals, nacionals i de la Unió Europea per a activitats relacionades amb el patrimoni.
L'acord de subvenció resultant d'aquesta convocatòria es destinarà a un únic projecte.
La durada del projecte serà de 18 mesos i s'espera que l'acció comenci al desembre de 2018.
Aquesta convocatòria tindrà com a objectiu cofinançar projectes nacionals o transnacionals que tractin almenys un dels següents motius de discriminació de l'art. 19 del TFUE: origen racial o ètnic, religió o creences, discapacitat, edat o orientació sexual.
Respectant el principi de la transversalitat de gènere, els objectius de la convocatòria són:
Es prioritzarà finançar com a mínim un projecte en cadascuna de les quatre àrees prioritàries esmentades, amb subjecció a l'elegibilitat i assolint el llindar de qualitat suficient segons els criteris d'adjudicació.
Aquesta convocatòria la finança el REC, l'instrument europeu que subvenciona projectes dedicats als Drets, la Igualtat i la Ciutadania.
CivicTech4Democracy és la competició mundial de la UE per celebrar el Dia Internacional de la Democràcia i que mostra la innovació democràtica de Citizens for Citizens en tot el món.
Cada dia, els ciutadans inventen noves maneres d'apropar la democràcia a la gent.
CivicTech4Democracy recompensarà els projectes que han utilitzat amb èxit eines digitals per avançar en la democràcia i que s'hagin implementat en algun moment entre el 2010 i el present.
Aquest concurs està dissenyat i gestionat pel projecte d'assistència tècnica "Supporting Democracy", que està finançat pel programa "Instrument Europeu per a la Democràcia i els Drets Humans" (EIDHR).
Per participar en aquest concurs s'han de complir els següents requisits:
Tots els participants hauran d'elaborar un petit vídeo (d'uns dos minuts) sobre el seu projecte i penjar-lo per tal d'aconseguir tants vots com sigui possible.
El 10 d'agost s'anunciaran els sis projectes guanyadors i 14 de setembre de 2018 tindran l'oportunitat d'anar a Brussel·les per recollir el seu premi i presentar els respectius projectes.
El projecte europeu Life Alnus es centra en millorar la conservació de les vernedes mediterrànies, el bosc de ribera per excel·lència dels trams alts dels rius i amb diverses funcions ecològiques.
L'objectiu del projecte és invertir la regressió i la degradació d'aquest hàbitat de ribera a Catalunya per mitjà d'accions que es puguin transferir a la resta de les conques ibèriques i al conjunt dels països mediterranis.
Per aconseguir-ho, es treballarà en tres zones pilot: les conques del Besòs, de l'Alt Ter i de l'Alt Segre.
Aquests espais inclouen 24 Zones d'Especial Conservació (ZEC) i un 45% de la distribució regional de l'hàbitat del vern.
El primer objectiu de conservació és millorar la cobertura legal de l'hàbitat a tot Catalunya, incorporant nous nuclis importants de verneda dins la Xarxa Natura 2000 i declarant un nou Lloc d'Importància Comunitària (LIC) al pas del Ter per Osona, actualment fora de la xarxa europea.
Per acomplir-ho s'està finalitzant un treball cartogràfic que defineixi millor la distribució real de l'hàbitat.
El projecte també busca restaurar el bosc de ribera allà on ha desaparegut o està degradat.
Les accions de restauració plantejades es realitzaran per aconseguir el màxim impacte amb el mínim cost, deixant que l'hàbitat es reorganitzi per si sol a través d'actuacions clau, com l'increment dels cabals circulants al riu o l'eliminació de barreres físiques.
Life Alnus és un projecte LIFE Nature & Biodiversity, i té una durada de quatre anys –fins el mes de juny de 2021.
En són socis el Centre de Ciència i Tecnologia Forestal de Catalunya, que n'és el coordinador); l'Agència Catalana de l'Aigua (ACA); la Fundació Universitària Balmes, a través del Centre d'Estudis del Rius Mediterranis --CERM; l'Ajuntament de Granollers; la Fundació Catalunya La Pedrera; i MN Consultors en Ciències de la Conservació SL.
Compta amb el cofinançament del Consorci Besós-Tordera i la col·laboració de la Confederació Hidrogràfica de l'Ebre, dels departaments de Territori i Sostenibilitat i d'Agricultura, Ramaderia, Pesca i Alimentació de la Generalitat de Catalunya, i de la Direcció General de l'Aigua, del Ministeri d'Agricultura i Pesca, Alimentació i Medi Ambient.
L'iniciativa pilot, European Innovation Council (EIC), va resoldre el passat 24 de maig, la segona convocatòria per al 2018 de l'instrument PIME en la seva fase 2.
En aquesta modalitat es vol promoure la demostració, replicabilitat en el mercat i l'I+D del projecte (servei o producte) d'una pime a fer el pas del concepte al mercat.
Les activitats poden incloure assaigs, prototips, validacions, demostracions i proves en una rèplica de situacions reals del mercat.
Les empreses també reben un servei de coaching empresarial (acompanyament) i mentoring (tutorització), amb tal d'identificar espais o barreres al creixement.
L'instrument està pensat per donar suport a empreses que porten un temps establertes, no tant per empreses emergents ( start-up ).
Es requereix que tinguin menys de 250 treballadors i una facturació anual de no més de 50 milions d'euros i un balanç anual de no més de 43 milions d'euros.
Per a poder portar a terme les seves idees les empreses poden rebre una quantitat entre 500.000€ a 2.500.000€ per projecte i tindrà una durada d'1 a 2 anys.
Els resultats d'aquesta segona convocatòria, conclosa al 14 de març, ha estat de 65 pimes de 20 països diferents i 64 projectes amb un pressupost total de 110 MEUR.
En aquesta ocasió, quatre empreses catalanes han resultat guardonades amb finançament europeu:
L'empresa Biprocel, establerta a Mataró, ha resultat guardonada amb el projecte "EcoMDF: introducció en el mercat".
Es tracta de comercialitzar un nou material de construcció de residus de cel·lulosa.
L'empresa Dexma, establerta a Barcelona, amb el seu projecte: "e4SME: utilitats integrals que involucrin a les pimes amb experiències de gestió energètica".
L'empresa Minoryx Therapeutics, establerta a Mataró, ha resultat guardonada amb el projecte: "MIN4ALD: Ús del MIN-102 per al tractament de nens amb adrenoleucodistròfia cerebral", es tracta de l'experimentació d'una nova medicació.
L'empresa Restb.ai, establerta a Viladecans, amb el seu projecte: "CV4RE: utilització de la intel·ligència artificial en el sector immobiliari".
Actualment més d'un 50% dels investigadors CERCA col·laboren amb una universitat catalana i el 66% de les seves publicacions d'impacte tenen la doble filiació CERCA-universitat.
Una altra dada significativa que posa de manifest aquesta complementarietat a l'alça és que prop del 20% dels projectes competitius captats pels centres CERCA tenen com a investigador principal un professor universitari a temps complet.
La quarantena de centres CERCA existents reben un 30% dels fons de recerca de Catalunya en el programa europeu per al finançament de la recerca i la innovació, l'Horitzó 2020.
A més, representen un terç de la producció científica catalana i més del 50% dels ajuts que rep Catalunya de l'European Research Council (ERC).
Concretament, en la convocatòria Proof of Concept (PoC) de l'ERC, els centres CERCA capten tants reconeixements com Suïssa, un dels països de l'Espai Europeu de Recerca més potents en recerca i en atracció de fons competitius.
A nivell europeu, CERCA destaca pel finançament per projecte que rep en el marc de l'H2020.
Així, obté en mitjana 0,45 milions d'euros per projecte, per davant de centres com el CSIC (0,42) però per darrera de centres de prestigi mundials com el Max Planck (1,38), el CNRS (0,60) o la Universitat de Cambridge (0,63).
S'han publicat els resultats del primer termini de la convocatòria Europa Creativa MEDIA de suport al desenvolupament de projectes individuals EACEA 22/2017.
Entre els projectes seleccionats hi ha dos catalans, en concret, el projecte documental 'Francesca i l'Amor ', d'Alba Sotorra SL, amb 25.000 euros, i el projecte de ficció 'Each of Us ', d ' Alhena Production, que ha rebut 50.000 euros.
Aquesta convocatòria té com a objectiu el desenvolupament de les obres audiovisuals europees, en particular films i obres de televisió tal com ficció, documentals, films infantils i d'animació, així com obres interactives tal com videojocs i multimèdia amb un gran potencial de circulació més enllà de les fronteres.
A més, també dóna suport a les activitats amb l'objectiu de donar suport a les empreses productores audiovisuals europees, en particular productores independents, per tal de facilitar les coproduccions europees i internacionals d'obres audiovisuals incloent-hi les obres per a televisió.
Aquest pressupost inclou una partida global de 16.000 MEUR dedicada a invertir en infraestructures de l'espai.
El programa de l'Espai finança el desplegament i l'explotació de les infraestructures europees de l'espai i els serveis relacionats.
Aquestes infraestructures donen suport a serveis que són imprescindibles per la vida quotidiana, com quan fem servir el mòbil, els sistemes de navegació, agafem un avió, etc.
També ajuden a gestionar catàstrofes naturals, en les transaccions bancàries o en comunicacions més segures.
Àrees temàtiques: satèl·lits, comunicacions, espai, dades observació de la Terra, sistemes de navegació per satèl·lit, espai
Dotació econòmica global (2021-2027): 16.000 MEUR
S'espera que la Comissió Europea publiqui, el 6 de juny de 2018, la proposta de Reglament específic d'aquest fons, en els quals s'especificarà els detalls de la seva aplicació.
Aquest pressupost inclou una partida global de 13.000 MEUR dedicada a invertir en defensa, dels quals 4.100 MEUR es destinarien a recerca col·laborativa i 8.900 MEUR a cofinançar projectes col·laboratius de desenvolupament de capacitats dels estats membres.
Aquests recursos es completarien amb un pressupost específic de 6.500 MEUR ( provinents del pressupost específic del Mecanisme Connectar Europa) per a millorar les infraestructures de transport estratègiques per millorar la mobilitat militar.
Es proposar crear el Fons Europeu de Defensa, per tal de promoure la cooperació i l'estalvi de costos entre els estats membres en la producció de tecnologia i equipaments de defensa avançats i interoperables.
Aquest nou fons respon, segons la Comissió Europea, a què la inestabilitat geopolítica dels països veïns és cada cop major i la UE ha d'assumir una major responsabilitat en la defensa i la protecció dels seus ciutadans, els seus valors i el seu estil de vida.
Això haurà de permetre també treballar estretament amb els seus socis, començant per l'OTAN.
La UE no substituirà els esforços dels estats membres en matèria de defensa però, en els límits dels tractats, complementarà i aprofitarà la seva col·laboració per a desenvolupar productes i tecnologies de defensa: els 4.100 MEUR per a recerca es faran en forma de gestió directa per part de la Comissió Europea i amb càrrec al pressupost de la UE; els 8.900 MEUR restants serien en forma de cofinançament de fins a un 20% amb càrrec al pressupost de la UE.
Els beneficis que s'esperen amb una major cooperació entre la UE i els estats membres són:
Complementarietat amb altres fons: Horizon Europe, Mecanisme Europeu de la Pau (aquest últim és un instrument proposat fora del Marc Financer Pluriennal).
Seguretat, amenaces, fronteres, defensa, OTAN, interoperabilitat, competitivitat, indústria de defensa, autonomia estratègica, innovació, col·laboració, cooperació, coordinació, desenvolupament, responsabilitat, valors europeus, interessos europeus, protecció dels ciutadans europeus, capacitació dels estats membres en defensa, reptes comuns en matèria de seguretat
S'espera que la Comissió Europea publiqui, el 13 de juny de 2018, les propostes dels Reglaments específics de cadascun d'aquests fons, en els quals s'especificarà els detalls de la seva aplicació.
L'Agència executiva de xarxes i innovació (INEA) publica una convocatòria sobre projectes de en l'àmbit de la ciberseguretat.
L'objectiu de la convocatòria és crear un ecosistema europeu infraestructures de serveis digitals en ciberseguretat per a desplegar un mercat únic digital europeu i donar compliment a la Directiva per la Seguretat a les Xarxes i Sistemes d'Informació (NIS).
També s'impulsarà la capacitat de la ciberseguretat en la mobilitat cooperativa connectada i automatitzada.
Els fons ajudaran als estats membres a limitar el dany econòmic i polític dels ciberatacs, reduint els seus costos globals.
Això s'aconseguirà mitjançant el desenvolupament de les capacitats, amb una atenció particular als grups d'interès.
Els projectes s'utilitzaran per millorar la prevenció, detecció, mitigació i resposta als incidents i esdeveniments de la ciberseguretat resultants.
Els sol·licitants que poden presentar la seva proposta són:
Els projectes tindran un cofinançament del 75%.
L'objectiu de la present convocatòria és assegurar que la societat en general es beneficiï de sistemes amigables per a la seguretat cibernètica, la privacitat digital i la protecció de dades personals, que permetin una participació activa de ciutadans i organitzacions en la seva pròpia seguretat.
Les propostes d'aquesta convocatòria haurien de considerar el factor humà i els aspectes socials rellevants en el desenvolupament de solucions innovadores per la seguretat digital.
Quan sigui pertinent, les propostes també haurien de descriure com es té en compte la dimensió de gènere en el seu contingut.
Tot i que les activitats han de tenir un enfocament exclusiu en les aplicacions civils, també existeix l'opció de considerar la coordinació amb les activitats de l'Agència Europea de Defensa (EDA), amb possibles sinergies establertes amb projectes finançats per l'EDA.
Els tòpics oberts actualment són els següents:
Preparació per a la ciberseguretat - gamma cibernètica, simulació i economia
Ciberseguretat en el sistema elèctric i energètic (EPES): una armadura contra els atacs cibernètics i a la privacitat i les infraccions de dades
Els tòpics que s'obriran properament són els següents:
Seguretat digital i privacitat per a ciutadans, pimes i microempreses
El Premi Europeu de la Joventut (EYA) busca projectes digitals que tinguin un fort impacte en la societat en una de les 9 categories de l'EYA:
La convocatòria està oberta a qualsevol emprenedor, equip d'empresa, grup d'estudiants o equip de projecte, on almenys un dels membres fundadors i la majoria de l'equip sigui menor de 33 anys (nascut l'1 de gener de 1985) i visqui en un dels estats membres del Consell d'Europa o la Unió per la Mediterrània, Bielorússia, Kosovo o Síria.
Es pot presentar qualsevol projecte digital, això implica totes les aplicacions mòbils i basades en web, com ara: aplicacions, pàgines web, aplicacions per a portables, instal·lacions de quioscos, productes basats en sms, jocs per mòbils i produccions interactives per mòbils.
El Premi guardona fins a 3 projectes, productes o aplicacions per categoria, triats per un jurat, però no més de 15 guanyadors en total.
Si cap projecte, producte o aplicació obté els punts mínims necessaris dins una categoria, aquella categoria no obtindrà cap guanyador.
Un representant de cadascun dels projectes premiats serà convidat al Festival EYA que es durà a terme a Graz del 28 de novembre al 1 de desembre de 2018.
Els costos del viatge i l'allotjament seran pràcticament coberts en la seva totalitat.
Per una informació més detallada sobre cada categoria del concurs i com participar-hi visita la web de la convocatòria.
L'Agència Europea de Sistemes Globals de Navegació per Satèl·lit (GSA) busca les idees més brillants que utilitzen els Sistemes Globals de Navegació per Satèl·lit (GNSS) europeus, Galileu i EGNOS, per ajudar a fomentar aplicacions innovadores en diferents segments de mercat.
Totes les propostes han d'utilitzar el GNSS europeu com a principal mitjà de posicionament.
A més, totes les idees han de ser tecnològicament operatives, innovadores, demostrar el potencial del mercat i contribuir a l'adopció de Galileu, com ara:
Les idees es poden relacionar (però no es limiten) a tots els segments del mercat, incloses les solucions per als serveis basats en la ubicació (LBS), l'Internet de les coses (IoT), la mobilitat intel·ligent i les ciutats intel·ligents, l'aviació i els avions industrials, les aplicacions per l'aigua, la recerca i gestió de rescat i crisi.
La GSA premiarà les tres millors idees de la següent manera:
A més, la idea guanyadora es beneficiarà d'una àmplia promoció a través dels nombrosos canals de comercialització de la GSA i en els esdeveniments rellevants de la indústria, també podrà accedir a un suport Accelerador d'E-GNSS empresarial a mida per valor de 62.000 euros (si el projecte és apte).
El guardó, organitzat conjuntament per l'ICLEI - Governs Locals per a la Sostenibilitat, País Basc i la Ciutat d'Aalborg (Dinamarca), premia les Accions Transformadores en curs o concloses que utilitzen les 15 vies descrites en la Declaració Basca per aconseguir la transformació sociocultural, socioeconòmica i tecnològica de les societats.
El concurs està oberta a qualsevol autoritat local o regional o organització de la societat civil situada en un estat membre de la Unió Europea, país de l'EEE o país candidat o d'adhesió de la UE.
Els sol·licitants han de ser avaladors de la Declaració del País Basc.
El guanyador del Premi d'Acció Transformadora 2018 s'unirà al guanyador de l'any passat, Nilüfer (Turquia), com a líder reconegut en la transformació urbana sostenible a Europa, i rebrà 10.000 €.
L'Agència executiva de la innovació i les xarxes (INEA) publica la convocatòria del programa Mecanisme connectar Europa (CEF) en l'àmbit del transport.
Aquesta convocatòria forma part d'un conjunt de convocatòries coordinades que cobreixen els sectors CEF Transport, CEF Telecom i CEF Energy.
Les convocatòries coordinades tenen com a objectiu aprofitar les sinergies entre aquests tres sectors relacionats amb l'aspecte de la digitalització amb l'objectiu de fomentar el desenvolupament i la implementació d'infraestructures i solucions digitals coherents a través de les diferents xarxes.
Es finançaran projectes transversals treballs o estudis o una combinació d'ambdós de digitalització del transport, seguretat viària o sobre transport multimodal que s'alineïn amb els objectius del paquet de mobilitat segura.
Aquest paquet inclou nous estàndards en CO 2, la directiva de vehicles nets, un pla d'acció pel desplegament d'infraestructures de recàrrega, la revisió de la directiva de transport combinat, la directiva sobre autocars de passatgers i la iniciativa sobre bateries.
L'objectiu de la convocatòria és desenvolupar una xarxa de transport transeuropea eficientment interconnectada, d'alt rendiment i sostenible.
Sistemes europeus de gestió de trànsit ferroviari (ERTMS)
Infraestructures segures i segures
Serveis de transport intel·ligent per a la carretera (ITS)
Serveis d'informació del riu (RIS)
Els sol·licitants que poden presentar la seva proposta són:
L'objectiu d'aquest contracte de serveis és assistir a la Comissió en la continuïtat de la seva tasca d'implementació de la Decisió sobre el foment de la cooperació entre els serveis públics d'ocupació i altres activitats relacionades amb l'impuls de la cooperació entre aquests, millorant així la qualitat i quantitat dels serveis en tota la Unió Europea, de conformitat amb els objectius de l'estratègia Europa 2020.
El punt principal d'aquest contracte és la continuïtat de la implementació de la iniciativa d'aprenentatge comparatiu.
El contracte tindrà una durada de 12 mesos amb opció a ser renovat fins a tres vegades per un període d'un any cada vegada.
La present és una licitació en forma de procediment obert per a concloure un contracte de serveis per al desenvolupament de mòduls professionals europeus sobre salut i seguretat a la feina, dins el sector de la construcció i especialment en referència al treball amb nous materials, tecnologies i processos individuals de construcció i aïllament (incloent-hi els equips pertinents).
L'objectiu principal d'aquesta acció és contribuir al desenvolupament i implementació d'una estratègia en matèria de competències a llarg termini per al sector de la construcció, recollint proves sobre la situació i abordant les mancances i desajustos de la mateixa.
El contracte es centrarà en detectar les necessitats actuals i futures, en la millora de competències i el desenvolupament de nous plans d'estudi, així com en valorar la necessitat de revisió dels perfils professionals.
El contracte té una durada de 18 mesos sense opció a renovació.
La Comissió ha posat en marxa una convocatòria d'experts independents per seleccionar els membres del grup d'experts de l'Observatori de l'Economia de la Plataforma en Línia.
El grup d'experts, recolzarà a la Comissió en el seguiment de l'evolució de l'economia de la plataforma en línia per permetre la formulació de polítiques basades en l'evidència i enfocades en problemes.
El grup estarà format per fins a 15 membres que actuïn a títol personal, que haurien de comptar amb una competència i experiència contrastada en relació amb l'economia de la plataforma en línia o amb tecnologies digitals específiques, models de negoci o altres temes relacionats.
El grup es reunirà a Brussel·les almenys quatre vegades l'any.
La present convocatòria té per objecte promoure la participació de pimes i autònoms de la demarcació cameral de la Cambra de Comerç de Barcelona en el Programa Xpande de Suport a l'Expansió Internacional de la Pime.
Més concretament, l'objectiu és millorar la base d'empreses exportadores regulars a través d'un conjunt de suports d'acord a les necessitats i característiques de les mateixes.
Així doncs, s'ofereix a les empreses una fase d'assessorament individualitzat i/o una fase d'ajudes per al desenvolupament dels seus plans d'internacionalització.
Les accions que es desprenen d'aquest programa es divideixen de la següent manera:
Aquest contracte de serveis, en el marc del programa COSME, pretén analitzar els canvis sistèmics a les cadenes de valor a causa de la intel·ligència artificial (IA).
Es vol anticipar les oportunitats de la IA per les pimes i explorar les condicions per a la seva total implantació a aplicacions industrials essencials a sectors importants de l'economia europea.
L'objectiu general és identificar les mesures polítiques necessàries (comercials, financeres, de inversió, etc) necessàries per crear un marc favorable pel desenvolupament i l'acceptació d'aplicacions d'IA per part de pimes europees per tal de que puguin beneficiar-se de la part justa del creixement econòmic esperat generat per la IA.
Aquest any, el Premi europeu de literatura (co-finançat pel programa Europa Creativa) celebra el seu desè aniversari.
Per a celebrar-ho ha organitzat un concurs d'escriptura obert exclusivament a anteriors guanyadors del premi.
36 guanyadors d'edicions anteriors, d'un total de 26 països, han participat en el concurs.
Les seves històries s'han publicat a la web en versió original i també traduïdes.
Els organitzadors animen als ciutadans a votar les seves històries preferides.
Deu votants seran premiats amb un viatge a Viena per assistir a l'entrega de premis del concurs, que tindrà lloc al novembre de 2018.
A més de la votació pública, aquest concurs serà jutjat per un jurat professional format per diferents experts del camp de la literatura: crítics literaris, periodistes, autors i llibreters, que jutjaran aquestes històries durant en els propers mesos i triaran un guanyador al novembre de 2018.